open-index/open-wikipedia-markdown huggingface dataset:
Mykolas Pauga

**Mykolas Pauga** (1729 m. Buivydžiuose, Joniškio raj. – 1770 m. sausio 12 d. Joniškyje) – vienas 1769 m. Šiaulių ekonomijos valstiečių sukilimo vadų.

## Biografija

Kilęs iš turtingų valstiečių. Prieš sukilimą buvo Joniškio vaitas. 1768 m. prasidėjo A. Tyzenhauzo reformos Šiaulių ekonomijoje, pradėti kurti palivarkai, kurių žemes turėjo įdirbti valstiečiai. Valstiečiai iš savo žemių buvo išvaromi, paliekant jiems palivarkų pakraščiuose tik po ketvirtį valako. Nuo vieno ketvirtadalio valako reikėjo eiti 2 dienas lažo. Buvo padidinti ir piniginiai mokesčiai, reikėjo duoti duokles. Tai sukėlė valstiečių nepasitenkinimą, buvo pradėtas organizuoti sukilimas. Pagrindiniai organizatoriai buvo M. Pauga, Jakiškių kaimo vaitas Martinjonas Radvila, mokytojas Simonas Aleksandravičius, bajoras I. Kudrevičius.

Nuo 1769 m. liepos 13 d. sukilėlių vadovybės komendantas. Parašė ir Joniškyje viešai perskaitė sukilėlių priesaikos tekstą. Važinėjo po ekonomiją, agituodamas sukilti, pats suiminėjo ekonomijos valdininkus.

Vadovavo sukilėlių delegacijai į Vilnių, derėjosi su vyskupu Ignotu Jokūbu Masalskiu dėl užtarimo. Sukilimui pralaimėjus suimtas. 1769 m. gruodžio 4 d. Kauno teismas nuteisė mirties bausme ketvirčiuojant ant rato. Joniškyje viešai nukirsdintas.
Martinjonas Radvila

**Martinjonas Radvilas** (1724 m. Joniškio raj. – 1770 m. sausio 12 d. Joniškyje) – vienas 1769 m. Šiaulių ekonomijos valstiečių sukilimo vadų.

## Biografija

Kilęs iš turtingų valstiečių, turėjo ūkį ir ūkininkavo Jakiškių kaime. Prieš sukilimą buvo Jakiškių kaimo vaitas. 1768 m. prasidėjus A. Tyzenhauzo reformoms Šiaulių ekonomijoje, užtarė valstiečius, kurie, kuriant palivarkus buvo išvaromi iš savo žemių, už tai buvo baustas. Pradėjus organizuoti sukilimą jo pagrindiniai vadai buvo Mykolas Pauga, Martinjonas Radvila, mokytojas Simonas Aleksandravičius, bajoras I. Kudrevičius.

Sukilimui pralaimėjus suimtas. 1769 m. gruodžio 4 d. Kauno teismas nuteisė mirties bausme. Joniškyje viešai nukirsdintas.
Rūdė

**Rūdė** – upė Šiauliuose, kairysis Kulpės intakas Talšos ežere. Vardas kilęs dėl rudo vandens. Vienas iš labiausiai užterštų Šiaulių upelių.

## Geografija

Rūdės upelio pradžia yra šaltiniuotoje pievoje netoli Kristijono Donelaičio gatvės kapinių Besarabijos rajone. Aukštupyje esantys balų rūdos sluoksniai vandenį nudažo rudai. Didžioji upelio dalis kanalizuota, jis srovena vamzdžiais po geležinkeliu greta geležinkelio stoties, po Rūdės ir Pakalnės gatvėmis, kerta Ežero gatvę ir Kalniuko rajone pagal ją teka šalia senųjų Šiaulių kapinių. Rūdė įteka į Talšos ežerą už stačiatikių kapinių.

Rūdės ir Vilniaus gatvių sankirtoje upelio vanduo maitina fontaną (nuotraukoje).

## Istorija

Upėvardis kildinamas nuo žodžių *rūda* („neapdirbtas metalas, prasta pelkėta žemė“), *rūdis, rūdė* („rūdynas“), *rūdys* („parudavusios vietos, oksidavęsis metalas“).

Istoriniais laikais upelis turėjo būti pakankamai vandeningas, nes tapo natūralia apsaugine kliūtimi, juosusia kalvas Talšos ežero krante, ant kurių pastatytose pilyse buvo įsikūrę pirmieji Šiaulių miesto gyventojai.

1831 m. malšinti sukilimo atvykusios Rusijos carinės kariuomenės pulkininkas Kriukovas, norėdamas pasigirti dideliais laimėjimais prieš sukilėlius, savo pranešime rašė: „Tiesiog po žygio forsavome Rudės upę ir sėkmingai užėmėme Šiaulių miestą…“

## Tarša

Į upelį patenka paviršiniai lietaus vandenys, o kartu su jais ir naftos produktai bei kita tarša. Pakalnės gatvėje upelis teršiamas ir buitinėmis nuotekomis. Žemupyje upelį teršia dar ir Kalniuko gyventojų nuotekos bei fekalijos, kurios patenka ir į Talšos ežerą.

Numatoma, įgyvendinant Ventos – Lielupės baseinų aplinkosauginę programa, Kalniuko rajone nutiesti vandentiekio bei nuotekų kanalizacijos vamzdynus, prie kurių prijungus visus gyvenamuosius namus upelio tarša būtų sustabdyta. Tvarkant Talšos ežerą numatyta sutvarkyti ir upelio krantus, kad jis taptų patrauklus miestelėnams ir miesto svečiams.

## Šaltiniai
Ford Fusion (Šiaurės Amerikos)

**Ford Fusion** – vidutinės klasės sedanas, kurį gamina Ford Motor Company. Automobilis gaminamas Hermosiljuje, Meksikoje, kartu su Lincoln MKZ ir Mercury Milan modeliais. Visi trys automobiliai rinkoje pasirodė tuo pačiu metu ir naudoja tą pačią Ford CD3 platformą. 

Pirmieji „Fusion“ modeliai buvo pradėti gaminti 2005 metų rugpjūčio 1 diena ir buvo parduodami kaip 2006 metų automobiliai. Visoje Lotynų Amerikoje, išskyrus Argentiną, naujasis „Fusion“ pakeitė iki tol parduodamą Ford Mondeo modelį, JAV bei Kanados rinkose automobilis pakeitė vidutinės klasės Ford Taurus modelį. Pagrindiniai automobilio konkurentai yra Toyota Camry, Honda Accord ir Hyundai Sonata modeliai.

Ford Fusion buvo pirmasis masinės gamybos automobilis, įkūnijęs naująsias „Ford“ markės trijų-juostų groteles, kurios pirmą kartą buvo pademonstruotos 2003 metų Šiaurės Amerikos tarptautinėje automobilių parodoje, koncepcijoje pavadinimu - „Ford 427“.

2008 metų lapkritį vykusioje Los Andželo automobilių parodoje buvo pristatytas antrosios kartos „Fusion“ modelis, jo gamyba prasidėjo 2009 metais, automobilis buvo parduodamas kaip 2010 metų modelis.

## NASCAR

2006 metais "Fusion" tapo oficialiu markės automobiliu NASCAR lenktynėse, pakeitusiu Ford Taurus modelį. Tai buvo pirmas kartas nuo 1968 metais pristatyto Ford Torino modelio, kai naujas automobilis buvo pristatytas lenktynėse tuo pačiu metu kaip ir rinkoje. Automobilis debiutavo 2006 metų Daytona 500 lenktynėse, vykusiose Daytona International Speedway trasoje, po savaitės automobiliui pavyko iškovoti savo pirmąją pergalę Kalifornijoje vykusiose lenktynėse.

## Varikliai
### 2006–2009
* 3,0 l. Duratec 30 V6, 221 AG (278 N·m)
* 2,3 l. Duratec 23 I4, 160 AG

### 2010-
* 2,5 l. Duratec 25 I4, 175 AG
* 3,0 l. Duratec 30 V6, 240 AG
* 3,5 l. Duratec 35 V6, 263 AG
* 2,5 l. Duratec 25 I4, 155 AG
Raudonasis serbentas

**Raudonasis serbentas** (*Ribes rubrum*) – agrastinių (*Grossulariaceae*) šeimos krūmas.

## Paplitimas
Savaime auga Vakarų ir Šiaurės Europoje. Pasižymi ištvermingumu žiemą, atsparumu miltligei.

## Variatetai
* Plaukuotasis raudonasis serbentas (*Ribes rubrum eurubrum*)
* Paprastasis raudonasis serbentas (*Ribes rubrum vulgare *)

## Veislės

### [[Raudonasis serbentas|Raudonųjų]] ir [[Baltasis serbentas|baltųjų serbentų]] veislės
XI amžiuje raudonieji ir baltieji serbentai buvo populiarūs Vakarų Europoje (Prancūzijoje, Nyderlanduose ir kt.), iš ten ir kilo daugelis dabartinių veislių. Šiaurės Amerikoje raudonieji serbentai paplitę labiau už juoduosius.

Nors į tinkamiausių Lietuvoje auginti augalų veislių sąrašą įtraukta nedaug raudonųjų ir baltųjų serbentų veislių (Erstling aus Vierländen, Jonkheer van Tets, Olandų raudonieji ir Olandų baltieji), šių serbentų auginimas turi senas tradicijas. Dabartinis veislių sortimentas pratęsia uogų sezoną kelis mėnesius - nuo ankstyvųjų Jonkheer van Tets iki vėlyvųjų naujos kartos Detvan, Tatran, Slovakia veislių.

Versliniuose soduose patartina auginti:

* Erstling aus Vierländen;
* Heinemans rote Spätlese;
* Losan;
* Nenagliadnaja;
* Olandų raudonuosius;
* Rondom.

1989-1991 m. Lietuvos sodininkystės ir daržininkystės institute tirtų raudonųjų serbentų veislių derlingumas (t/ha).
Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:600 height:250
PlotArea = left:30 bottom:30 top:15 right:15
DateFormat = x.y
Period = from:0 till:12
TimeAxis = orientation:vertical
AlignBars = justify
ScaleMajor = gridcolor:darkgrey increment:2 start:0
ScaleMinor = gridcolor:lightgrey increment:1 start:0
BackgroundColors = canvas:sfondo

BarData=
  bar:1 text:1
  bar:2 text:2
  bar:3 text:3
  bar:4 text:4
  bar:5 text:5
  bar:6 text:6
  bar:7 text:7
  
PlotData=
  color:barra width:50 align:center

  bar:1 from: 0 till:3.8
  bar:2 from: 0 till:4.3
  bar:3 from: 0 till:5.6
  bar:4 from: 0 till:5.7
  bar:5 from: 0 till:6.7 
  bar:6 from: 0 till:7.2
  bar:7 from: 0 till:11.7
  
PlotData=

  bar:1 at:3.8 fontsize:M text: 3.8 shift:(0)
  bar:2 at:4.3 fontsize:M text: 4.3 shift:(-0)
  bar:3 at:5.6 fontsize:M text: 5.6 shift:(-0)
  bar:4 at:5.7 fontsize:M text: 5.7 shift:(-0)
  bar:5 at:6.7 fontsize:M text: 6.7 shift:(-0)
  bar:6 at:7.2 fontsize:M text: 7.2 shift:(-0)
  bar:7 at:11.7 fontsize:M text: 11.7 shift:(-0)


#### [[Baltasis serbentas|Baltųjų serbenų]] veislės

* Olandų baltieji;
* Smoljaninovskaja;
* Zitavia;
* Werdavia;
*Heros
*Red Lake
*ir kt.

## Galerija

Vaizdas:Ribes rubrum flos.JPG|Raudonojo serbento žiedų kekelė
Vaizdas:Ribes rubrum2005-07-17.JPG|Raudonojo serbento uogos
Uolinis serbentas

* *R. p. atropurpureum* 
* *R. p. biebersteinii* 
* * R. p. carpathicum*

**Uolinis serbentas** (*Ribes petraeum*) – agrastinių (*Grossulariaceae*) šeimos augalas. Savaime auga Vakarų ir Centrinėje Europoje. Rūšis atspari miltligei, veimutinėms rūdims.

## Veislės
Šią rūšį kryžminant su kitomis, sukurtos veislės:
* Olandų raudonieji serbentai
* Fertödi 56 piroš
* Erstling aus Vierländen
* Krameri valge
* Weisse aus Jüterborg
Šanchajaus bendradarbiavimo organizacija

**Šanchajaus bendradarbiavimo organizacija** (**ŠBO**) (, kin. *上海合作组织 (上合组织) Shànghǎi Hézuò Zǔzhī (Shàng hǎi  hézuò  Zǔzhī*), ) – tarptautinė vyriausybinė organizacija, įkurta 2001 m. ir vienijanti daugiausiai Azijos valstybes. ŠBO skatina ekonominį, politinį ir gynybinį šalių narių bendradarbiavimą.

## Tikslai

Pagrindiniai ŠBO deklaruojami tikslai: stiprinti valstybių narių tarpusavio pasitikėjimą ir gerą kaimynystę, skatinti veiksmingą jų bendradarbiavimą politikos, prekybos ir ekonomikos, mokslo, technologijų ir kultūros, taip pat švietimo, energetikos, transporto, turizmo, aplinkosaugos ir kitose srityse, kartu užtikrinti ir palaikyti taiką, saugumą ir stabilumą regione, siekti demokratinės, teisingos ir racionalios naujos tarptautinės politinės ir ekonominės tvarkos. Teigiama, kad ŠBO valstybės narės laikosi „Šanchajaus dvasios“ idėjos ir konsensuso bei abipusio pasitikėjimo, abipusiai naudingo bendradarbiavimo, lygybės, abipusių konsultacijų, pagarbos kultūrų įvairovei ir bendro vystymosi siekio principų, o išorėje - atvirumo, neprisijungimo ir nesitaikymo prie trečiųjų šalių principų.

## Šalys narės
*
*
*
*
*
*
*
*
*
*

Dvi šalys turi ŠBO stebėtojų statusą: Afganistanas (neaktyvus) ir Mongolija.

2025 m. duomenimis, 14 šalių yra ŠBO dialogo partnerės: Armėnija, Azerbaidžanas, Bachreinas, Egiptas, JAE, Kambodža, Kataras, Kuveitas, Maldyvai, Mjanmaras, Nepalas, Saudo Arabija, Šri Lanka, Turkija.

## Veikla

Valstybių grupė rengia Eurazijos bloko valstybių aukščiausiojo lygio susitikimus. ŠBO įkūrimo deklaracija pasirašyta Šanchajuje 2001 m. birželio 15 d. Kaip visateisė tarptautinė organizacija ji funkcionuoja nuo 2004 m. sausio, kai įkurti nuolatiniai jos organai – sekretoriatas Pekine ir regioninė antiteroristinė struktūra Taškente. Netrukus stebėtoja į ją buvo priimta Mongolija (2004), vėliau – Iranas, Pakistanas ir Indija (2005). Svečių teisėmis dalyvauja Afganistanas, ASEAN, ir NVS.

## Šaltiniai

## Nuorodos
* Oficiali svetainė (anglų, kinų, rusų kalbomis);
* Įkūrimo deklaracija  (anglų kalba).
* Fels, Enrico (2009), *Assessing Eurasia's Powerhouse. An Inquiry into the Nature of the Shanghai Cooperation Organisation*, Winkler Verlag: Bochum. ISBN 978-3-89911-107 (anglų kalba).
Ford Five Hundred

**Ford Five Hundred** – didelės klasės automobilis, kurį gamina „Ford Motor Company“. Šis modelis pakeitė Ford Taurus.
Gramo dažymas

**Gramo metodas** (dažymas Gramo būdu) – tai bandymuose naudojamas bakterijų atskyrimo į dvi grupes būdas. Pagal chemines ir fizines bakterijų ląstelių sienelių savybes atskiriamos *gram - teigiamų* ir *gram - neigiamų* bakterijų grupės.
Būdą 1884 m. išrado danų mokslinkas Hansas Kristianas Gramas (*Hans Christian Gram*, 1853–1938), bandymuose su *[[Streptococcus pneumoniae]]* ir *[[Klebsiella pneumoniae]]* bakterijomis.

## Dažymo procesas
Pradžioje mėginėlis nudažomas *kristaliniu violetu* (arba kitu baziniu dažu), vėliau praplaunamas vandeniu ir pridedama Gramo jodo reagento (jodo tirpalas sutvirtina dažus bakterijų ląstelių sienelėse); vėl praplaunamas vandeniu ir paskui organiniu tirpikliu, etanoliu arba acetonu. Gram - teigiamos bakterijos išlaiko pirminę dažo spalvą, o gram - neigiamos jos netenka. Tada papildoma antruoju dažu (naudojamas safraninas, Gram fuksinas), praplaunama ir pagal spalvas sprendžiama: gram - teigiamos bakterijos išlaiko pradinio nudažymo spalvas ir neįsisavina antrojo dažo, todėl atrodo tamsiai violetinės. Jei bakterijos yra gram - neigiamos, jos bus nusidažiusios antrąja, rožine spalva.

Šiame procese svarbiausia, kad gram - teigiamos ir gram - neigiamos bakterijos skirtingai reaguoja į dažus nuplaunantį skystį, nes gram - teigiamas bakterijas dengiančiame peptidoglikano sluoksnyje vyksta dehidratacija ir kristalinis violetas „įstringa“ ląstelėje, o gram - neigiamose bakterijose skystis pradžioje ištirpdo riebalų sluoksnį, o plonas toliau sekantis peptidoglikano sluoksnis nėra pajėgus sulaikyti dažus.

## Panaudojimas
* Tyrimuose: Gramo dažymas yra plačiai naudojamas bakteriologijos tyrimų laboratorijose ir yra laikomas ypač naudingu.
* Medicinoje: Gramo dažymas taikomas kūno skysčiams arba biopsijos atveju, įtariant infekciją. Paprastai (su išimtimis) gram - neigiamų bakterijų infekcijos būna labiau pavojingos žmogaus organizmui, nes jos dažnai būna su antigenus paslepiančiomis gleivių kapsulėmis arba drebutiniame apvalkale, dėl ko organizmas sunkiau atpažįsta svetimas medžiagas. Be to, gram - neigiamos bakterijos savo išorinėse membranose turi endotoksiško lipopolisacharido, kuris sustiprina uždegimą ir gali sukelti septinį šoką. Gram - teigiamų bakterijų infekcijos paprastai yra silpnesnės, nes žmogaus organizmas pagamina fermentą lizocimą, kuris atakuoja atvirą gram - teigiamų bakterijų peptidoglikano sluoksnį (žmogaus kūne peptidoglikano nėra). Gram - teigiamos bakterijos taip pat mažiau atsparesnės tokiems antibiotikams, kaip penicilinas.

Prie išimčių priskiriamos gram - teigiamos tuberkuliozę sukeliančios bakterijos, pvz., *[[Mycobacterium tuberculosis]]*. Tokias bakterijas yra sudėtinga nustatyti ir gydyti, tam naudojami Ziehl Neelsen ar *Kinyoun* dažymo metodai.

## Taip pat skaitykite
* Bakterijos sandara
Mercury (automobilis)

**Mercury** yra automobilių gamintojas, kurį 1939 metais įkūrė Ford Motor Company. Mercury yra panaši į General Motors koncerno Buick ir Oldsmobile, bei Chrysler LLC koncerno Chrysler markes. Mercury pavadinimas yra kilęs nuo dievo pasiuntinio romėnų mitologijoje.

2010 metais Ford Motor Comapany paskelbė, kad sustabdys Mercury automobilių gamybą. Paskutinis Mercury automobilis,(Mercury Grand Marquis) buvo pagamintas 2011 metų sausio 4 diena.
Mercury Grand Marquis

**Mercury Grand Marquis** – didelis sedanas, kurį nuo 1983 m. gamina „Mercury“. Iki 1985 m. automobiliai buvo gaminami Misūrije, JAV, šiuo metu jie gaminami Kanadoje.
Datongas

**Datongas** (kin. 大同, pinyin *Dàtóng*) – miestas šiaurės Kinijoje, Šansi provincijoje. 1,05 mln. gyventojų (2005). Mieste išvystyta mašinų, cemento, maisto pramonė, apylinkėse – akmens anglies gavybos baseinas.
WebDAV

**WebDAV** () – protokolas, sukurtas HTTP protokolo pagrindu, pridėjus tam tikrus patobulinimus, skirtus grupei vartotojų atlikti veiksmus su bylomis, esančiomis nutolusioje sistemoje (serveryje), tuo pačiu sukuriant įspūdį, tartum jie būtų sistemoje, su kuria tuo metu dirba vartotojas. 

## Protokolo apžvalga
WebDAV protokolas išplečia standartinį HTTP protokolą šiomis užklausomis:
* PROPFIND – naudojama užklausti resurso savybių sąrašui, išsaugotam, kaip XML byla, taip pat suteikia galimybę gauti hierarchinę sistemos savybių rinkinį (tarkim direktorijų hierarchiją);
* PROPPATCH – naudojama pakeisti, arba ištrinti keletą resurso savybių;
* MKCOL – naudojama sukurti rinkiniams (direktorijoms);
* COPY – naudojama perkopijuoti resursą iš vienos URI į kitą; 
* MOVE – naudojama perkelti resursą iš vienos URI į kitą;
* LOCK – naudojama užrakinti resursui;
* UNLOCK – naudojama atrakinti resursą.
Mercury Milan

**Mercury Milan** yra vidutinio dydžio sedanas gaminamas ant Ford CD3 platformos, kuria dalinasi su savo giminaičių Ford Fusion. Milan 2006 metias pakeitė Mercury Sable kaip vidutinio dydžio Mercury automobiliį.

Milan buvo pristatytas 2005 metais Čikagos Automobilių Parodoje vasario 9 dieną. Taip pat parodoje buvo paskelbta 2008 hibridinės versijos gamyba.

Milan yra parduodama su 5-pavarų mechanine arba 6-pavarų automatine transmisija. Nuo 2007 metų bus parduodama visų varomų ratų versija.

Varikliai:
* 2,3&nbsp;l *Ford Duratec 23* I4
* 3,0&nbsp;l *Ford Duratec 30* V6, 221&nbsp;AG (165&nbsp;kW) and 205&nbsp;ft·lbf (278&nbsp;N·m)
Laukiniai vanagai

**Laukiniai vanagai MC** () – 1998 m. Pakruojyje įkurtas baikerių klubas. Tai yra pelno nesiekianti organizacija, rengianti baikerių šventes „Bike Show“.

Klubas užsiima baikerių judėjimo propagavimu ir palaikymu, laisvalaikio organizavimu.

Nuo 2007 m. rudens klubas prisijungė prie tarptautinio baikerių klubo **Laisvieji vanagai MC** () ir tapo Free Hawks MC Pakruojo filialu.

## Nuorodos
* Wild Hawks MC organizuojamas renginys BIKE SHOW Pakruojis 2007 
* Jungtinis Lietuvos baikerių projektas
Mercury Mariner

**Mercury Mariner** – kompaktinis visureigis, kurį nuo 2005 m. gamina „Mercury“. Visureigis gaminamas ant Ford CD2 platformos kartu su Mazda Tribute ir Ford Escape. Mechaniškai automobilis yra identiškas Ford Escape modeliui. 2006 m. prekyboje atsirado hibridinė automobilio versija.
Varšuvos sutarties organizacija

**Varšuvos sutarties organizacija** (**VSO**) – buvęs karinis socialistinių Vidurio ir Rytų Europos valstybių blokas, susiformavęs Šaltojo karo metu. Pati sutartis dar žinoma kaip **Varšuvos paktas**, o organizacijai priklausiusios valstybės kaip „Varšuvos pakto šalys“.

1949 m. JAV ir kitoms vakarų valstybėms sukūrus NATO karinį bloką, SSRS bijodama jų bendro puolimo 1955 m. oficialiai įformino Rytų Europos valstybių karinį bendradarbiavimą, kurio tikslas − bendra gynyba nuo galimo užpuolimo. 

VSO narėmis tapo SSRS, Lenkija, Čekoslovakija, Vengrija, Rumunija, Bulgarija, VDR ir Albanija (1961–1962 m. nutraukė dalyvavimą VSO, dėl ideologinių skirtumų; formaliai pasišalino iš Varšuvos sutarties organizacijos 1968 m. – po VSO kariuomenės įvedimo į Čekoslovakiją – „Prahos pavasaris“).

Varšuvos sutarties organizacija nustojo egzistuoti 1991 m. liepos 1 d., organizacijos narėms pasirašius sutarties galiojimo nutraukimo protokolą.

## Pastabos

## Šaltiniai
Griša klasės korvetė

**''Griša'' klasės korvetė** (kartais priskiriama lengvųjų fregatų grupei) (pagal rusišką klasifikaciją – mažasis priešpovandeninis laivas *Albatros*, *projektas 1124*) – 1970 – 1994 m. Tarybų Sąjungos, o vėliau Rusijos statyti mažieji priešpovandeniniai laivai. Buvo sukurtos penkios *Griša* modifikacijos:
* *Griša-I* (1970–1974 m.)
* *Griša-II* (XX a. 8-as dešimtmetis)
* *Griša-III* (8-9 dešimtmečiai)
* *Griša-IV*
* *Griša-V* (1985–1994 m.)

Laivai buvo projektuojami pakrančių apsaugai. Turėjo žemė-oras tipo raketas *SA-N-4 Osa* (*Gecko*). 'Griša-I* klasės [[korvetė|korvečių]] buvo pastatyta 12 vienetų.

*Griša-II* suprojektuoti [[pasienio kariuomenė|pasienio kariuomenei]] kranto apsaugai ir vietoj raketų komplekso turi sudvejintą 57 mm [[patranka|patranką]]. Šių laivų buvo pastatyta apie 12 vnt. – du laivus eksploatuoja [[Ukraina|Ukrainos]] karinis laivynas, dešimt – Rusijos.

*Griša-III* modifikacija skiriasi tuo, kad čia buvo sumontuota nauja elektroninė sistema ir 30 mm patranka. 20 šios modifikacijos laivų yra Rusijos žinioje.

*Griša-IV* buvo pastatytas vienintelis laivas su nauja [[raketa žemė-oras|žemė-oras]] sistema *SA-N-9 Klinok* (*Gauntlet*).<br />

*Griša-V* buvo modifikuotas *Griša-III'' laivas, kurioje vietoj sudvejintos 57 mm patrankos pastatytas 76 mm patranka.

## Lietuvoje
Du šios modifikacijos laivus 1992 m. spalio 29 d. įsigijo ir vėliau naudojo Lietuvos karinis jūrų laivynas (laivai „Žemaitis“ ir „Aukštaitis“). Lietuvoje laivai buvo perkvalifikuoti į fregatas. Fregata „Žemaitis“ nurašyta 2008 m. spalio 22 d., „Aukštaitis“ – 2009 m. lapkričio 18 d.
Skramasaksas

**Skramasaksas** () – europinis geležtinis ginklas, tarpinis tarp peilio ir kalavijo. Tai stambus vienašmenis peilis (kartais jų bukasis kraštas prie smaigalio irgi gali būti su ašmenimis). Geležtė dažnai būdavo simetriška, plokščia (be ją sutvirtinančių griovelių ir briaunų). Ilgis įvairus, ilgiausi buvo iki 90 cm ilgio.

Pavadinime *saks* kilęs iš  'peilis; geležtė'. Saksonai, kurie masiškai naudojo šį ginklą, pavadinti jo pavadinimu. Skramasaksus naudojo langobardai ir, manoma, kitos germanų gentys.

Vikingai skyrė vienašmenius kalavijus *saksus* (*sax*) ir *skramasaksus* (*scramasax*).

Skramasaksai buvo grubesni, jų geležtės paprastesnės, jie neturėjo kryžmės, todėl buvo pigesni už kalavijus. Juos ankstyvaisiais viduramžiais naudojo tie, kurie neįpirkdavo kalavijo. Tačiau anglų lankininkai skramasaksus naudojo kaip atsarginį ginklą iki 1450 m. Skramasaksai buvo visai efektyvūs prieš nešarvuotus priešininkus.

Skramasaksus naudojo ir kaip įrankius, jie yra europinis mačetės analogas. Valstiečiai tuos pačius skramasaksus naudojo kaip didelius peilius miške ar ūkyje (kirsti žabams, krūmams, skaldyti prakuroms ir panašiai), mažesnius naudojo kaip virtuvinius peilius. Prireikus juos naudojo kaip savigynos ginklus, mobilizuotiems į pėstininkus valstiečiams jie tapdavo ginklais.

Falčionas, palyginus su skramasaksu, yra jau labiau kalavijas, nes turi stambią kryžmę, kuri peiliams nėra būdinga.

## Nuorodos
* Galerija, kurioje parodytos šiuolaikinės skramasaksų kopijos http://www.albion-swords.com/inhouse/eric-gallery.htm 
* Šiuolaikinė skramasakso (*seax*) kopija https://web.archive.org/web/20070311093743/http://www.celtic-smith.cz/images/scramasax.jpg
Liosas

**Liosas** – eolinės kilmės nuosėdinė uoliena, susidariusi iš ledyninės kilmės nuogulų.

Liosas yra purus, akytas, gelsvos, rusvos spalvos, sudarytas iš molio ir smulkaus smėlio dalelių. Stambios dalelės yra kvarcas, lauko špatas, smulkesnės – hidrožėručiai, kaolinitas, montmorilonitas. Kartais aptinkamos klinties konkrecijos, gyvūnų kaulai, moliuskų kiautai ir vulkaniniai pelenai. Poringumas siekia 40-50 %. Liosas sudaro dideles storymes, kurių storis siekia 50-100 m. Ši nuogula yra labai nestabili, yra lengvai eroduojama.

Pavadinimas kilo iš vok. *Löss*, kuris, savo ruožtu, kilęs iš šveicarų  'purus'.

Lioso nuogulos paplitusios Europoje, Azijoje, Pietinėje ir Šiaurės Amerikoje vidutinio klimato juostoje, dykumų ir pusdykumių rajonuose.
Ford D2C platforma

**D2C** („D-klasė 2-durų kupė“ dar žinoma kaip **DC2** ir **S197**) yra Ford'o naujausia globali platforma galinių ratų varomiems automobiliams.

Platforma naudojantys automobiliai:
* 2005-dabar Ford Mustang
* 2007 Shelby GT500

Galimi ateities automobiliai:
* Ford Interceptor – Koncepcija debiutavusi 2007 NAIAS
* Lincoln MKR – Koncepcija debiutavusi 2007 NAIAS
* Ford Thunderbird (2+2)
* Mercury Sportinis automobilis
Storm klasės patrulinis kateris

**''Storm'' klasės patrulinis kateris** – greitaeigiai patruliniai kateriai, pastatyti Norvegijos karališkam jūrų laivynui. Buvo pastatyta 20 patrulinių *Storm* klasės katerių. Pagal konstruktorių užmanymą *Storm* kateriai buvo ginkluoti raketomis *Penguin*. Tai Norvegijoje gaminamos raketos su infraraudonąja taikymo sistema. Šios raketos turėjo pranašumą prieš tradicines, nes buvo nesusekamos, nes neskleisdavo radijo bangų, tačiau jų taiklumas buvo žemas. Veikimo nuotolis apie 20 km.

*Storm* klasės kateriai buvo suprojektuoti ir pastatyti 1965–1967 m. Dabar jų yra Norvegijos jūrų laivyne, trys laivai buvo parduoti Lietuvos kariniam jūrų laivynui („Dzūkas“, „Sėlis“, „Skalvis“), trys laivai Latvijos kariniam laivynui ir vienas Estijos kariniam laivynui. Parduotuose laivuose buvo išmontuota raketinė **Penguin** sistema. 2008 m. pabaigoje Storm klasės patrulinis kateris „Dzūkas“ buvo nurašytas. Jį pakeitė Flyvefisken klasės patrulinis laivas.

Nedidelio dydžio *Storm* klasės laivai yra lengvai pažeidžiami. Priešlėktuvinei gynybai tinka tik 40 mm pabūklas, o 76 mm pabūklas tam netinka. Prieš povandeninius laivus šios klasės laivai išvis bejėgiai. Jie buvo projektuojami tokiai taktikai - apšaudyti priešo laivus raketomis ir skubiai pasitraukti į fjordus.
Alex Acker

**Aleksas Akeris** (, g. 1983 m. sausio 21 d. Komptone) – buvęs JAV krepšininkas.

A. Akeris savo karjerą pradėjo Papperdino universitete NCAA lygoje. Per trejus metus trukusią karjerą šioje komandoje krepšininkas vidutiniškai pelnė po 14,4 taško.

2005 m. NBA naujokų biržoje buvo pašauktas paskutinis – 60-imtas, A. Ackerį pasirinkusi Jutos „Jazz“ komanda teises į žaidėją netrukus perleido Detroito „Pistons“ ekipai.

A. Akeris vos prasidėjus sezonui buvo paskolintas NBDL lygos Patevilio „Patriots“ komandai, kurioje ir baigė sezoną. NBA lygoje krepšininkas spėjo sužaisti 5 rungtynės ir per jas vidutiniškai pelnė po 1,8 taško.

2006 m. vasarą nepavykus sugrįžti į NBA, Akeris nusprendė atvykti į Europą ir pasirašė kontraktą su Pirėjo komanda, kuriai atstovaudamas Eurolygos varžybose buvo dvyliktas lygoje pagal naudingumo koeficientą, devintas pagal pelnomus taškus bei šešioliktas pagal atkovotus kamuolius.

2007 m. vasarą krepšininkas nusprendė pereiti į „Barcelona“ ekipą. 2008 m. rugsėjo 29 d. krepšininkas pasirašė sutartį su Detroit "Pistons" komanda. 2009 m. vasario 16 d. buvo iškeistas į Los Andželo "Clippers".

2009 m. rugpjūčio d. A. Akeris pasirašė sutartį su Milano "Armani Jeans" klubu. 2010 m. balandžio 2 d. paliko ekipą dėl prastų rezultatų ir traumų.

## Šaltiniai
Dušas

**Dušas** yra modernaus vonios kambario dalis. Duše galima greitai nusiprausti karštu ar šaltu vandeniu, dažnai duše prausiamasi naudojantis muilu, šampūnu ar dušo želė. Prausiamasi stovint.

## Istorija
Pirmosios dušo kabinos atsirado žlugus Romos imperijai ir kartu su ja sunykus viešosioms pirtims.

## Šaltiniai
Povilas Čukinas

**Povilas Čukinas** (g. 1983 m. balandžio 11 d. Trakuose) – Lietuvos krepšininkas.

P. Čukinas karjerą pradėjo Antrosios Lietuvos krepšinio lygos (LKAL) komandoje Anykščių „Puntuke“. O jau kitais metais perėjo į Alytaus „Alitos“ komandą žaidusią LKL pirmenybėse, nors krepšininko statistiniai rodikliai ir nebuvo įspūdingi (vidutiniškai po 3,8 tšk.), juo susidomėjo tuometinis Lietuvos čempionas Vilniaus „Lietuvos Rytas“ ir pasirašė su P. Čukinu ilgalaikę sutartį. Krepšininkas Vilniaus komandoje rungtyniavo 4 metus, bet per juos aikštėje pasirodydavo tik epizodiškai. Geriausias jam buvo 2003–2004 m. LKL sezonas, kuriame P. Čukinas vidutiniškai per 20,1 min. pelnė po 10,7 taško.

2006–2007 m. sezone krepšininkas buvo paskolintas Vokietijos aukščiausiosios lygos Liudvigsburgo komandai, kurioje tapo vienu iš lyderių – vidutiniškai pelnė po 9,8 taško. Po tokio gan sėkmingo savo pasirodymo P. Čukinas buvo pakviestas į Italijos aukščiausiosios lygos Kantu „Tisettana“ komandą.

2008 m. rugsėjo 24 d. Rygos „Barons“ pasikvietė P. Čukiną į komandą, bet sužaidus apie mėnesį jo paslaugų buvo atsisakyta. 2008 m. lapkričio pabaigoje P. Čukinas dalyvavo Kijevo „Budivelnik" ekipos peržiūroje ir pasiliko joje iki sezono pabaigos. 2009 m. rugpjūčio 25 d. pasirašė vienerių metų sutartį, su galimybe pratęsti ją dar sezonui, su Kauno „Žalgirio“ klubu.

2010 m. rugsėjo 17 d. buvo paskolintas Kauno „Kauno“ klubui. 2011 lapkričio 1 d. pasirašė vienerių metų sutartį su Tubingeno "Walter-Tigers" komanda.

2013 m. rugsėjo 17 d. pasirašė vienerių metų sutartį su Šveicarijos Bazelio „Starwings Basket“ klubu.
2015 m. vasario 11 d. pasirašė sutartį su Irano Mešhedo komanda „Samen“.

## Pasiekimai

* 2002 m. LKL trečios vietos laimėtojas
* 2003 m. Čempionų Taurės Šiaurės Konferencijos vicečempionas
* 2003, 2004, 2005 m. LKL vicečempionas
* 2006 m. LKL čempionas
* 2005 m. BBL vicečempionas
* 2006 m. BBL čempionas
* 2005 m. ULEB Taurės laimėtojas

## Šaltiniai
CSV

**Kableliais atskirtos reikšmės** (**CSV** pagal ) – duomenų bazės tekstiniu formatu įrašymo būdas, kai duomenų laukai atskiriami kableliais. Šis formatas sukurtas dar iki asmeninių kompiuterių paplitimo, todėl yra plačiai naudojamas daugelyje kompiuterių platformų.

## Šaltiniai

## Nuorodos
CSV formato specifikacija
Leonpolis

**Leonpolis** (tarm. ***Levampolis***) – kaimas Ukmergės rajono savivaldybėje, dešiniajame Šventosios upės krante. Seniūnaitijos centras. Veikia UAB „Zujų paukštynas“, išlikęs Leonpolio dvaras. Manoma, kad jį po 1721 m. pastatė Marcijona Radvilienė savo sūnui kunigaikščiui Leonui Mykolui Radvilai (1722–1751).

## Etimologija

Manoma, kad Leonpolio dvarą po 1721 m. pastatydino Marcijona Radvilienė savo sūnui kunigaikščiui Leonui Mykolui Radvilai (1722–1751). Nuo Leono vardo pavadinta ir gyvenvietė (dvarininkinis vietovardis).

## Istorija

Sovietmečiu įkurtas Leonpolio paukštininkystės tarybinis ūkis.

## Gyventojai

## Šaltiniai
Dzilinas (miestas)

**Dzilinas** (arba **Girinas**; kinų k. 吉林; pinyin *Jílín*) – miestas šiaurės rytinėje Kinijoje, Girino provincijoje, uostas prie Sungario upės. 1,88 mln. gyventojų (2005). Išvystyta chemijos, popieriaus, medžio apdirbimo, statybų, mašinų pramonė.
Miškinė zuiksalotė

**Miškinė zuiksalotė** (*Mycelis muralis*) – astrinių (*Asteraceae*) šeimos augalas, priklausantis monotipinei **zuiksalotės** (*Mycelis*) genčiai.

Augalas daugiametis, 30-90 cm aukščio, su gausiomis pieniškomis sultimis. Lapai auga pražangiai. Graižai vidutinio žydžio. Juos sudaro 3-5 žiedai, kurie susitelkę šluotelėje. Vainikėlis šviesiai geltonas. Žydi birželio-rugpjūčio mėn. 

Auga lapuočių ir mišriuose miškuose, krūmuose, kirtimuose. Mėgsta drėgnas ir derlingas vietas.
Lindau klasės minų traleris

**Lindau (Fulda) klasės minų traleris** (projektas 331) – minų traleris suprojektuotas Vokietijoje, 1956–1959 m. Šie minų traleriai iki 2000 m. buvo Vokietijos karinio jūrų laivyno sudėtyje. Dabar Vokietija šios klasės laivų neturi. 

2000 m. du laivai buvo perduoti Estijos ginkluotosioms pajėgoms (laivai „Vambola“ ir „Sulev“), 1997 m. Gruzijai (laivas „Aieti“), 1999 m. Latvijai (laivas „Nemeis“), 1999–2000 m. Lietuvos kariniam jūrų laivynui (laivai „Kuršis“ ir „Sūduvis“).

## Laivo charakteristikos

* **Vandentalpa**: 388 t
* **Ilgis**: 47,1 m
* **Plotis**: 8,3 m
* **Grimzlė**: 3 m
* **Variklis**: dyzelinis 4000 a.j.
* **Greitis**: 17 mazgų
* **Plaukiojimo nuotolis**: 980 mylių, kai greitis 16,8 mazgų
* **Ginkluotė**: 40 mm pabūklas
* **Įgula**: 46 žmonės
Gvaizdūnė

**Gvaizdūnė** (*Zinnia*) – astrinių (*Asteraceae*) šeimos augalų gentis, kuriai priklauso vienmetės ir daugiametės žolės arba puskrūmiai. Paplitusi Šiaurės ir Pietų Amerikos atogrąžose (daugiausia Meksikoje).

Stiebas status, negausiai šakotas, tvirtas, apaugęs standžiais plaukeliais. Lapai priešiniai arba menturiniai. Graižai pavieniai arba po kelis auga ant ilgų kotelių. Vamzdiškieji žiedai raudoni, raudonai rudi arba geltoni, liežuviškieji – įvairių spalvų. Augalas dekoratyvus, išvesta daug veislių su įvairių spalvų žiedais.

Gentyje yra apie 20 rūšių. Lietuvoje darželiuose auginama puikioji gvaizdūnė (*Zinnia elegans*). Kitos žymesnės rūšys – paprastoji gvaizdūnė (*Zinnia haagean*), siauralapė gvaizdūnė (*Zinnia angustifolia*).

## Etimologija
Žodis *gvaizdū̃nė* – naujadaras, padarytas pagal žodį *gvazdikas*. Dar žinoma kaip *zìnija* – nuo taksono vardo *Zinnia*, kuris K. Linėjaus suteiktas pagal XVIII a. vokiečių anatomą ir botaniką Johaną Gotfrydą Ciną (*Johann Gottfried Zinn*).

## Galerija

Garden in rural.jpg|Puikioji gvaizdūnė
Zinnia peruviana 1DS-II 1-2506.jpg|*Zinnia peruviana*
Parterre de zinnias marylandica.jpg|*Zinnia marylandica*
Zinnia angustifolia.jpg|Siauralapė gvaizdūnė (*Zinnia angustifolia*)


## Šaltiniai
Barboriškės

:: *Apie kaimą Trakų rajone žr. [[Barboriškės (Trakai)]]*.

**Barboriškės** – kaimas Elektrėnų savivaldybėje, prie kelio , taip pat prie keliuko į Ubiškes. Seniūnaitijos centras. Aplink – raistingi miškeliai. Kaime stūkso gamtos paminklas – Barboriškių akmuo.

## Istorija

XIX a. Barboriškės buvo palivarkas, čia buvo medinė Barboriškių bažnyčia, valstybinis dvaras, vietovė priklausė Trakų apskrities Semeliškių valsčiui.

## Gyventojai

## Šaltiniai
Raiboji gegūnė

**Raiboji gegūnė** (*Dactylorhiza cruenta*) – gegužraibinių (*Orchidaceae*) šeimos augalas. Lietuvoje labai retas, įtrauktas į Raudonoji knygą.

## Literatūra
*Gudžinskas Z., Ryla M., 2006: Lietuvos gegužraibiniai (*Orchidaceae*). – Vilnius. 104 P. ISBN 9986-662-28-1.
Gerbera

**Gerbera** (*Gerbera*) – astrinių (*Asteraceae*) šeimos augalų gentis.

Natūraliai auga Pietų Amerikoje, Afrikoje, Madagaskare ir tropikinėje Azijoje.

Gentyje yra apie 30 rūšių. Lietuvoje gerberos auginamos šiltnamiuose kaip dekoratyviniai augalai.

## Nuorodos
* Hibridinės gerberos
Dzilinas (provincija)

**Dzilinas** (arba **Girinas**; ; mandž. *Girin ula*) – provincija Kinijos šiaurės rytuose. Plotas – 190,2 tūkst. km². Sostinė – Čangčunas. Mandžiūrų kalba žodžiai *girin ula* reiškia „išilgai upės“

## Administracinis suskirstymas
Devyni prefektūrų lygmens administraciniai vienetai:

* **[[Čangčunas|Čangčuno]] miestas** (长春市 Chángchūn shì)
* **[[Dzilinas (miestas)|Dzilino]] miestas** (吉林市 Jílín shì)
* **Sipingo miestas** (四平市 Sìpíng shì)
* **[[Liaojuanas|Liaojuano]] miestas** (辽源市 Liáoyuán shì)
* **Tonghua miestas** (通化市 Tōnghuà shì)
* **Baišano miestas** (白山市 Báishān shì)
* **Songjuano miestas** (松原市 Sōngyuán shì)
* **Baičengo miestas** (白城市 Báichéng shì)
* **Janbiano [[korėjiečiai|korėjiečių]] autonominė prefektūra** (延边朝鲜族自治州 Yánbiān Cháoxiǎnzú Zìzhìzhōu, )

## Geografija
Per pietrytinius regionus eina Čangbaišano (*Changbai*) kalnų grandinė, kurioje yra ir aukščiausias provincijos taškas – Baijuno (*Baiyun*) viršukalnė (2691 m). Kiti kalnynai: Dzilinhada (*Jilinhada*), Džang Guangcai (*Zhang Guangcai), Long-gango (*Longgang'').

Pietvakariuose sieną su Šiaurės Korėja sudaro upės Jalu ir Tumanaja. Taip pat per provincija teką Sungario ir Nundziango upės (Amūro intakai).

Klimatas kontinentinis musoninis, šiaurietiškas: žiemos ilgos ir šaltos, vasaros trumpos, šiltos. Sausį vidutinė temperatūra nuo -20 iki -14&nbsp;°C. Vidutinis kritulių kiekis 350–1000 mm.

## Demografija, kultūra, turizmas
Dziline gyvena kinai chaniai, mandžiūrai, hui, mongolai ir sibe. Janbiano autonominė prefektūra yra korėjiečių prefektūra.

Į UNESCO Pasaulio paveldo sąrašą įtraukti buvusios Kogurio valstybės miestai, kapavietės.

Turistus traukia Pektu kalnas, ypač „Dangiškasis ežeras“ (Tianči), esantis ant sienos su Šiaurės Korėja.

Janbiano autonominėje prefektūroje yra senovinės Balhae karalystės kapavietės.

## Nuorodos
* Žemėlapis
Uogintai

**Uogintai** – kaimas Kaišiadorių rajono savivaldybės vakaruose, prie kelio . Į šiaurę nuo kaimo eina geležinkelis Vilnius-Kaunas, į pietus – . Kaimo pakraštyje auga saugomas Uogintų ąžuolas.

Nuo Uogintų dvaro pavadinimo kilo garsios Oginskių giminės vardas.

## Gyventojai

## Šaltiniai
Ford CD3 platforma

**CD3** (C/D-klasė) – automobilių platforma vidutinio dydžio automobiliams. Platformą kūrė bendrovės „Mazda“ ir „Ford“. Pirmą kartą panaudota 2003 m. Mazda 6 modelyje. Platforma skirta priekiniais arba visais ratais varomiems automobiliams.

Platforma naudojantys automobiliai:
* 2003–dabar Mazda6
* 2006–dabar Ford Fusion sedanas
* 2006–dabar Lincoln Zephyr/MKZ sedanas
* 2006–dabar Mercury Milan sedanas
* 2007 Mazda CX-9 crossover SUV
* 2007 Ford Edge crossover SUV (U338)
* 2007 Lincoln MKX SUV
* 2008–2012 Mazda 6
* 2009 Besturn B50
Didždvaris

**Didždvaris** (arba ***Didžiadvaris***) – vienas iš Šiaulių miesto šiaurinės dalies rajonų. Ribojasi šiaurėje su Gubernija, rytuose ir pietuose su Senamiesčiu, vakaruose su Užkirkiu. Didždvaris garsus Zubovų rūmais, kuriuose įsikūręs ŠU Menų fakultetas.

## Etimologija

XVIII a., kai sparčiai plėtėsi Zubovų rūmai, jų dvaras patapo gana didelis, todėl vietovė ir pavadinta ***Didždvariu***.

## Istorija

1736 m. Šiaulių ekonomijos dvaro rūmai Gubernijoje sudegė, 1738 m. ten pat buvo pradėta naujų mūrinių rūmų statyba, kuri, pritrūkus lėšų, kai dėl karaliaus karūnos kovojo Augustas III ir Stanislovas Leščinskis, nebuvo pabaigta.

1765 m. Šiaulių ekonomiją kartu su kitomis karališkomis ekonomijomis Lietuvos Didžiojoje kunigaikštystėje pradėjo administruoti Antanas Tyzenhauzas. 1774 m. jis pradėjo visos ekonomijos valdymo ir ekonomikos reformas. A. Tyzenhauzas, siekdamas padidinti miesto prestižą, į Šiaulius iš Telšių atkėlė pavieto teismus. Į miestą buvo numatyta perkelti ir pagrindinę Šiaulių ekonomijos administracijos būstinę.

Kartu pradėtos ir Šiaulių bei Joniškio miestų rekonstrukcijos. 1781 m. Šiaulių centrinės dalies planą parengė architektas Džiuzepė Sakas (*Sacco*) (1735 m. Veronoje, Italija – 1798 m. Vilniuje), jau dirbęs A. Tyzenhauzo valdomoje Gardino seniūnijoje. Iki tol buvusį radialinį miesto planą, kai visi keliai vedė į centrinę miesto turgaus aikštę, jis pakeitė klasikiniu stačiakampiu, su tiesiomis gatvėmis.

Senoji trapecijos formos turgaus aikštė taip pat perplanuota į stačiakampę, 265 × 255 m aikštę. Buvo nugriauti visi aikštės vietoje stovėję mediniai namukai, panaikinta netgi visa Joniškio gatvė. Vietoje jų suplanuotos klasikiniam didmiesčiui tinkančios tiesios gatvės, kuriose liepta statyti ne žemesnius, kaip trijų aukštų mūrinius namus.

Aikštės šiauriniu pakraščiu nutiesta grįsta gatvė, kurios rytinėje dalyje šalia Šiaulių Šv. Petro ir Pauliaus bažnyčios pastatyti teismo rūmai (dabartinės Šiaulių miesto savivaldybės vietoje), kitame gale pastatyti puošnūs vartai su dviem šoninėmis arkomis pėstiesiems. Už įvažiavimo vartų buvo apskritas medžiais apsodintas ratas karietoms apvažiuoti. 1783 m. plane ši gatvė vadinama Skersine.

## Šaltiniai
Kudlė

**Kudlė** (*Pilosella*) – astrinių (*Asteraceae*) šeimos augalų gentis. Stiebas belapis, su vienu graižu. Kartais iš pamatinės skrotelės išauga keli stiebai. Lapai kiaušiniški.

Sistematika paini. Vieni autoriai gentį išskiria į vanagės (*Hieracium*) pogentę.

Lietuvoje auga vienagraižė kudlė (*Pilosella officinarum*).
Ford Panther platforma

**Ford Panther platforma** yra Ford Motor Company sukurta platforma dideliems galiniais ratais varomiems sedanams. Šiandien Panther platforma yra pati seniausia JAV ir Kanadoje. Platforma buvo pristatyta 1978 metais ir buvo skirta 1979 metų modeliams. Platforma bus gaminama bent iki 2010 metų.

Pirmosios Panther'os buvo Ford LTD ir Mercury Marquis. Abi buvo parduodamos kaip kupė, universalai ir sedanai. 1980 metais prie platformos prisijungė Lincoln Continental ir Lincoln Town Car. Ford ir Mercury kupė buvo gaminamos iki 1987 metų, o universalai iki 1991 metų.

Platforma naudojantys automobiliai:
* Lincoln Continental Mark VI (1980–1983)
* Ford Crown Victoria (1992–)
* Ford LTD (1979–1982)
* Ford LTD Crown Victoria (1983–1991)
* Mercury Grand Marquis (1983–)
* Mercury Marauder (2003–2004)
* Mercury Marquis (1979–1982)
* Lincoln Town Car (1981–)
* Aston Martin Lagonda Vignale koncepcija pristatyta 1995 metias taip pat buvo ant panther platformos.
Saulakis

**Saulakis** (*Heliopsis*) – astrinių (*Asteraceae*) šeimos augalų gentis. Genčiai priskiriama 18 rūšių. Saulakiai paplitę Šiaurės ir Pietų Amerikos žemynuose. Saulakis yra daugiametė, kartais vienametė žolė, užauganti iki 1,5 m aukščio.

Lietuvoje darželiuose auginamas šiurkštusis saulakis (*Heliopsis scabra*).

## Šaltiniai
Ford D3 platforma

**D3** (kitaip dar **Volvo P2**) – automobilių platforma didelės klasės automobiliams. Ją kūrė bendrovės „Volvo“ ir „Ford“. Pirmą kartą pristatyta 1999 m. su Volvo S80 sedanu.

Platforma naudojantys automobiliai:

* 1999–2007 Volvo S80 (P23)
* 2001– Volvo S60 (P24)
* 2001– Volvo V70 (P26E)
* 2002– Volvo V70XC (P26L)
* 2003– Volvo XC70 (P26L)
* 2003– Volvo XC90 (P28)
* 2005– Ford Five Hundred sedanas (D258)
* 2005– Ford Freestyle visureigis (D219)
* 2005– Mercury Montego sedanas (D333)
* 2008– Ford Flex visureigis 
* 2009– Lincoln MKT visureigis 
* 2010– Ford Explorer visureigis
Homologinė eilė

**Homologinė eilė** – tos pačios klasės organinių junginių eilė, kurios gretimi nariai skiriasi -CH2- grupe.

Homologai išsidėstę pagal didėjantį C (anglies) atomų skaičių molekulėje. Homologinės eilės narių savybės gali skirtis, pavyzdžiui, žemesnieji homologai dažnai esti lengvesni (dujos, skysčiai), jie turi kvapą, tirpsta vandenyje; didėjant C atomų skaičiui, šios savybės kinta – medžiagos tampa kietos, bekvapės, netirpios ir pan.

Kiekvienos klasės junginių, sudarančių homologinę eilę, molekulių sudėtis išreiškiama bendra formule, pavyzdžiui, bendroji alkanų formulė yra CnH2n+2, o sočiųjų monohidroksilių alkoholių bendra formulė yra CnH2n+1OH ir t. t., kur *n* lygus anglies (C) atomų skaičiui.
Cyril Despres

**Sirilis Deprė** (*Cyril Despres*; g. 1974 m. gruodžio 24 d.) – Prancūzijos lenktynininkas, daugkartinis Dakaro ralio dalyvis ir laimėtojas. Nugalėtoju jis tapo penkis kartus su KTM motociklu – 2005, 2007, 2010, 2012 ir 2013 m.

2015 m. ralyje jis perėjo į automobilių klasę ir startavo su Peugeot komanda. Bendroje įskaitoje prancūzas liko 34-tas.

Iki 2015 m. prancūzui priklauso daugiausiai laimėtų etapų motociklų kategorijoje rekordas – 34. Viena pergale jis lenkia savo tautietį Stéphane Peterhansel.

Cyril Despres nuolatinė gyvenamoji vieta yra Andoroje. Savo sportininko karjerą jis pradėjo 1998 m. su enduro motociklu.

## Laimėjimai
* Dakaro ralio laimėtojas motociklų kategorijoje (2005, 2007, 2010, 2012 ir 2013 m.; II vieta – 2003 ir 2006 m., III vieta – 2004 m.)
* Tuniso ralio laimėtojas (2004 ir 2005 m.)
* Maroko ralio laimėtojas (2000 ir 2003 m.)
* Pampų ralio laimėtojas (2002 m.)
* JAE dykumų ralio laimėtojas (2001, 2002 ir 2003 m.)

## Dakaro ralio rezultatai

## Nuorodos
* Oficiali svetainė

## Šaltiniai
Stéphane Peterhansel

**Stefanas Peteranselis** (*Stéphane Peterhansel*; g. 1965 m. rugpjūčio 6 d. Vesulyje) – Prancūzijos lenktynininkas. Daugkartinis Dakaro ralio dalyvis ir laimėtojas, tiek motociklu (Yamaha), tiek automobiliu (Mitsubishi, Mini ir Peugeot). Tai vienas labiausiai tituluotų ralio lenktynininkų. 2021 m. prancūzas Dakaro ralio čempionu tapo 14-ą kartą.

## Laimėjimai
* Dakaro ralio laimėtojas motociklų kategorijoje (1991, 1992, 1993, 1995, 1997 ir 1998 m.)
* Dakaro ralio laimėtojas automobilių kategorijoje (2004, 2005, 2007, 2012, 2013, 2016, 2017, 2021  m., II vieta – 2000 ir 2014 m., III vieta – 2003 m.)
* JAE dykumų ralio laimėtojas (1996, 2002 ir 2003 m.)
* Tuniso ralio laimėtojas (1990, 1994, 2002 ir 2004 m.)
* Maroko ralio laimėtojas (2004 m.)
* Atlaso ralio laimėtojas (1990 m.)
* Paryžiaus-Maskvos-Pekino ralio laimėtojas (1993 m.)

## Dakaro ralio rezultatai

## Šaltiniai
Nikolajus Zubovas (1832)

**Nikolajus Zubovas** (, 1832 m. rugpjūčio 29 d. – 1898 m. gruodžio 12 d.) – grafas, Platono Zubovo brolio Dmitrijaus Zubovo (1764–1836) ir kunigaikštytės Praskovjos Viazemskajos vaikaitis, Aleksandros Olsufjevaitės-Zubovienės vyras, Alinos, Marijos, Dmitrijaus ir Vladimiro Zubovų tėvas.

## Valdos
Iš tėvo Nikolajaus Zubovo paveldėjo dvarus Gubernijoje, Ginkūnuose, Šiauliuose, Mirskiškėje. Daugelį dvarų perstatė ir išplėtė, juose įkūrė naujas, arba atgaivino dar Antano Tyzenhauzo įsteigtas įmones. Nusipirkęs Lepšių kaimo dalį, jame įsteigė dvarą, pavadinęs jį savo žmonos Aleksandros vardu Aleksandrija. Pastatė Didždvario rūmus Šiauliuose.

## Veikla
Spaudos draudimo metais rėmė spaudos lietuvišku šriftu gabenimą iš Rytprūsių, jo dvarai tapo spaudos paskirstymo punktais.

Vienas iš pirmojo Lietuvos akcinio banko Kaune steigėjų. 1896 m. vienas iš Šiaulių mergaičių gimnazijos steigėjų, mokyklai dovanojo žemės sklypą ir plytų už 10 000 rublių.

## Šaltiniai
* Дворянские роды Российской империи. Т. 1, 1993.
Hans Stacey

**Hansas Steisi** (*Hans Stacey*; g. 1958 m. kovo 9 d.) – Nyderlandų lenktynininkas, Dakaro ralio nugalėtojas. 1991 ir 1992 m. laimėjo Olandijos ralio čempionatą Mitsubishi Galant VR4 automobiliu, 1997 ir 2001 m. Subaru Impreza automobiliu. Dalyvavo įvairiuose kituose Europos raliuose.

Nuo 2004 m. Hansas Steisi dalyvauja Dakaro ralyje, sunkvežimių kategorijoje. Pradžioje buvo DAF komandos narys, o 2007 m. perėjo į MAN, su kuria laimėjo ralį.

## Išnašos
Anakonda (filmas)

**Anakonda** () – 1997 m. siaubo trileris, pasakojantis apie milžiniškas anakondas Amazonijoje. Vėliau sukurti tos serijos filmai *[[Anakonda 2: kruvinosios orchidėjos beieškant]] (2004 m.), Anakonda 3: palikuonis (2008 m.), Anakonda 4: kraujo pėdsakai (2009 m.) bei Lake Placid vs. Anaconda (2015 m.)*

## Aktoriai
*(aktorius-personažas)*
* Jennifer Lopez – Terri Flores
* Ice Cube – Danny Rich
* Jon Voight – Paul Sarone
* Eric Stoltz – Dr. Steven Cale
* Jonathan Hyde – Warren Westridge
* Owen Wilson – Gary Dixon
* Kari Wuhrer – Denise Kalberg
* Vincent Castellanos – Mateo
* Danny Trejo – brakonierius

## Kritika
Filmas kritikuojamas dėl klaidingų faktų apie anakondas skleidimo. Šios gyvatės nors didelės, bet lėtos (ypač sausumoje), prarijusios auką ilgai nemedžioja. Filme jos pateikiamos kaip milžiniškos (40 m), labai greitos ir užkietėjusios žudikės, rijančios vieną auką po kitos.

## Siužetas

Terri Flores vadovaujama ekspedicija laivu leidžiasi į Amazonės džiungles kurti dokumentinio filmo apie dingusią indėnų širišamų gentį. Per audrą į jų laivą prašydamas pagalbos patenka Polas Saronė – brakonierius, medžiojantis gyvates. Jam patekus į laivą, čia įsivyrauja įtampa. Vieną po kito nelaimės ištinka ekspedicijos dalyvius. Galiausiai Saronė užvaldo laivą ir plaukia tik jam žinomais keliais gaudyti milžiniškos anakondos. Like gyvi Terri, Danny ir Styvenas kovoja ne tik prieš Saronę, bet ir prieš milžinišką gyvatę – žmogėdrą.
Mykolas Oginskis

**Mykolas Mikalojus Severinas Markas Oginskis** (1849 m. Rietave – 1902 m. Nicoje) – kunigaikštis, Lietuvos visuomenės veikėjas.

Irenėjaus Kleopo Oginskio ir Olgos Kalinovskos sūnus, Bogdano Oginskio brolis. Žmona grafaitė Marija Skuževska Oginskienė, jaunystėje Austrijos imperatoriaus freilina.

M. Oginskis palaidotas Rietavo Oginskių koplyčioje.

## Biografija
Mokėsi Šiaulių berniukų gimnazijoje. Mėgo muziką, pats mokėjo groti daugeliu instrumentų.

Iš tėvo paveldėjo Ašmenos pavietą Zaliesėje kartu su gražiais, tačiau jau kelis dešimtmečius negyvenamais rūmais, bet ten negyveno. 1873 m. vasario 21 d. iš valstybės patarėjo grafo Platono Zubovo nusipirko Plungės dvarą ir miestelį, keletą palivarkų Telšių valsčiuje. Tapęs paskutiniuoju Plungės dvaro šeimininku iš karto ėmėsi reformų, pirmiausia perstatydamas dvaro rūmus.

Naujųjų rūmų architektas buvo vokietis Karlas Lorensas, statybos darbams vadovavo Šrankė. Centrinių rūmų statybai išleista apie 50 000 sidabrinių rublių. Šie neoranesansiniai rezidenciniai rūmai užbaigti 1879 m. Sutvarkytas ir prie rūmų buvęs apie 50 ha dydžio parkas, kuris garsėjo ne tik čia augusiais medžiais, krūmais, gerai prižiūrimais gėlynais, bet ir tarpusavyje sujungtais septyniais tvenkiniais. Rūmai buvo prabangiai įrengti ir apstatyti. Rūmų ansamblyje taip pat buvo žirgynas, pilaitė – laikrodinė, du orkestro mokyklos pastatai, sargo namelis, oranžerija, keli ūkiniai statiniai. Oginskių laikais parkas buvo labai gerai prižiūrimas – čia nuolat dirbdavo net po keliolika žmonių.

Plungėje turėjo sukaupęs turtingas meno kūrinių, archeologinių radinių, medžioklės trofėjų ir knygų kolekcijas, visoje Žemaitijoje ir Lietuvoje garsėjo jo šeimos muziejus.

Palaikė lietuvių tautinį sąjūdį, padėdavo valstiečių vaikams siekti mokslo, propagavo naujas ūkininkavimo formas, rengė žemės ūkio ir rankdarbių parodas. 1873 m. savo rūmuose įkūrė iki 1902 m. veikusią muzikos mokyklą, išlaikė orkestrą. Šioje muzikos mokykloje mokėsi ir dvaro orkestre grojo Mikalojus Konstantinas Čiurlionis.

Po kunigaikščio mirties rūmais rūpinosi jo žmona Marija Oginskienė. Ji Plungės dvare įsteigė našlaičių prieglaudą, kurioje išaugino apie 200 tėvų netekusių vaikų. Plungėje jos globojama veikė ir Mokytojų seminarija. 1905 m. panaikinus lietuviškos spaudos draudimą kunigaikštienė Plungėje įsteigė oficialią lietuvišką mokyklą. Prasidėjus Pirmajam pasauliniam karui, Oginskienė pasitraukė į Poznanę, kur karo pabaigoje mirė.
Salvadoro universitetas

**Salvadoro universitetas** (, USAL) – privatus katalikiškas universitetas, esantis Argentinos sostinėje Buenos Airėse. Dalis universieto padalinių yra Pilare, San Migelyje, Bahija Blankoje (Buenos Airių prov.) ir Santa Kruse (Misioneso prov.). 2006 m. universitetas turėjo 16 tūkst. studentų.

Universitetas 1622 m. (pirmasis Argentinoje) įkurtas jėzuitų Kordoboje. Jo filosofijos fakultetas buvo Buenos Airėse. Iš šio fakulteto išsivystė atskiras universitetas. 1955 m. tapo privačiu.

## Padaliniai
* Ekonomikos fakultetas
* Verslo administravimo fakultetas
* Medicinos fakultetas
* Teisės fakultetas
* Švietimo ir visuomenės komunikacijos fakultetas
* Socialinių mokslų fakultetas
* Mokslo ir technologijų fakultetas
* Filosofijos ir istorijos fakultetas
* Psichologijos fakultetas
* Meno mokykla
* Orientalistikos mokykla

## Nuorodos
* Oficiali svetainė